gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5338, del 04-09-2006 (2006/9788)

Informació pública del projecte modificat de la urbanització UE 1.
------------------------------------------------------------------

### Dades del document

Número de DOGV
:   5338

Data del DOGV
:   04-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/9788


Organisme emissor
:   Ajuntament d'Alberic

Tipus de document
:   Anunci

Informació pública del projecte modificat de la urbanització UE 1. [2006/Q9788]  
El Ple de l'Ajuntament, en la sessió de 3 de juliol de 2006, ha acordat sotmetre a informació pública, tal com determinen els articles 53 i 46 de la Llei 6/1994, de 15 de novembre, Reguladora de l'Activitat Urbanística Valenciana, el projecte modificat d'urbanització de la unitat d'execució número 1, presentat per l'agent urbanitzador Pavifort, SL, pel que fa a la retaxació de càrregues que hi conté.  
Cosa que es fa pública, amb indicació que els interessats a què es referix la Llei 6/1994, de 14 de novembre, Reguladora de l'Activitat Urbanística, pel fet d'estar afectat este projecte per la disposició transitòria primera de la Llei 16/2005, de 30 de desembre, Urbanística Valenciana, hi podran presentar al·legacions durant 20 dies, comptadors des de la darrera publicació de l'edicte en el Diari Oficial de la Generalitat, i amb l'advertència que, efectuat el tràmit d'informació pública, es procedirà en la forma establida en l'article 47 de la Llei 6/1994, amb l'aprovació, si és procedent, de la modificació del projecte d'urbanització.  
Alberic, 25 de juliol de 2006.. L'alcalde: Enrique Carpi Cortés.
Diari Oficial de la Generalitat Valenciana


Sumari del DOGV 5327, del 18-08-2006 (2006/9914)

Resolució de 10 d'agost de 2006,de la Direcció General d'Administració Autonòmica, per la qual s'acorda remetre l'expedient administratiu i citar els possibles interessats en el recurs contenciós administratiu de referència.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5327

Data del DOGV
:   18-08-2006

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2006/9914


Organisme emissor
:   Conselleria de Justícia, Interior i Administracions Públiques

Tipus de document
:   Resolució

Resolució de 10 d'agost de 2006,de la Direcció General d'Administració Autonòmica, per la qual s'acorda remetre l'expedient administratiu i citar els possibles interessats en el recurs contenciós administratiu de referència. [2006/9914]  
La Secció Segona de la Sala Contenciosa Administrativa del Tribunal Superior de Justícia de la Comunitat Valenciana, ha acordat que se li remeta l'expedient administratiu corresponent al recurs contenciós administratiu número 2/000997/1048-LK, interposat pel .Sindicat de Treballadores i Treballadors de l'administració., contra la Circular de 28 d'abril de 2006, del conseller de Justícia, Interior i Administracions Públiques, sobre les instruccions relatives a la jornada d'estiu del personal.  
Segons el que disposa l'article 48 de la Llei 29/1998, de 13 de juliol, reguladora de la Jurisdicció Contenciós Administrativa, i per al compliment d'allò que s'ha sol·licitat per l'esmentat òrgan jurisdiccional, s'acorda la remissió del referit expedient administratiu.  
Igualment i d'acord amb el que disposa l'article 49 de la dita llei, se cita les persones a favor de les quals s'hagen derivat o pogueren derivar-se drets de l'acte administratiu impugnat, així com als que pogueren tindre interés directe en el manteniment d'este, perquè puguen personar-se en interlocutòries davant del referit òrgan jurisdiccional, en el termini de nou dies des de la publicació d'esta resolució; sense perjuí que també puguen personar-se fins al moment en què haguera de traslladar per a contestar a la demanda, en el cas que la citació s'haja efectuat per edictes.  
València, 10 d'agost de 2006.. El director general d'Administració Autonòmica: Miguel Antonio Crespo Marzal.
Diari Oficial de la Generalitat Valenciana


Sumari del DOGV 5216, del 10-03-2006 (2006/2675)

Informació pública de l'expedient de modificació puntual nº 12 del Pla General.
-------------------------------------------------------------------------------

### Dades del document

Número de DOGV
:   5216

Data del DOGV
:   10-03-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/2675


Organisme emissor
:   Ajuntament de Paiporta

Tipus de document
:   Anunci

Informació pública de l'expedient de modificació puntual nº 12 del Pla General. [2006/X2675]  
El Ple de l'Ajuntament, en la sessió del 23 de febrer de 2006, acordà sotmetre a informació pública per un termini d'un mes l'expedient de modificació puntual núm. 12 del Pla General consistent a donar una nova redacció a l'article següent:   
.Article 1.9.2.1. Condicions higièniques  
Ventilació i il·luminació: Totes les vivendes seran exteriors, entenent com a tals aquelles que tenen totes les seues peces habitables exteriors i una o més d'elles que recauen a un espai lliure d'ús públic o privat (carrer, jardí, etc.). A estos efectes els patis de parcel·la tindran com a dimensions mínimes les exigides per als patis de llums tancats..  
El que es publica, en compliment de l'art. 38 en relació amb l'art. 55 de la LRAU, tot significant que si durant el termini d'un mes no s'hi produïxen al·legacions, quedarà aprovada definitivament.   
Paiporta, 6 de març de 2006.. L'alcalde: Bartolomé Bas Tarazona.
Diari Oficial de la Generalitat Valenciana


Sumari del DOGV 5306, del 19-07-2006 (2006/8696)

Resolució de 12 de juliol de 2006, de la Direcció General de Recursos Humans de la Conselleria de Sanitat, per la qual cita les persones interessades en el recurs número 2/000762/6510-KU.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5306

Data del DOGV
:   19-07-2006

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2006/8696


Organisme emissor
:   Conselleria de Sanitat

Tipus de document
:   Anunci

Resolució de 12 de juliol de 2006, de la Direcció General de Recursos Humans de la Conselleria de Sanitat, per la qual cita les persones interessades en el recurs número 2/000762/3348-PT. [2006/8696]  
La Secció Segona de la Sala Contenciosa Administrativa del Tribunal Superior de Justícia de la Comunitat Valenciana ha reclamat a esta unitat administrativa l'expedient administratiu referent al procediment que es descriu:  
Recurrent: SIMAP (Sindicat de Metges d'Assistència Pública).  
Assumpte: recurs interposat contra el Decret 66/2006, de 12 de maig, del Consell, que aprova el sistema de carrera professional en l'àmbit de les institucions sanitàries de la Conselleria de Sanitat (Diari Oficial de la Generalitat número 5.259, de 16 de maig de 2006).  
Segons que disposa l'article 49 de la Llei 29/1998, de 13 de juliol, reguladora de la Jurisdicció Contenciosa Administrativa, se cita les persones interessades en el procediment descrit a fi que puguen comparéixer en les actuacions com a demandades en el termini de nou dies, si convé al seu dret. Hi han de comparéixer ben representades, d'acord amb el que establixen els articles 23.2 i 23.3 de la llei esmentada. No obstant això, es fa constar que la Generalitat Valenciana, representada pels seus lletrats, compareix en este recurs en defensa del manteniment de la disposició recorreguda.  
València, 12 de juliol de 2006.. El director general de Recursos Humans: José Cano Pascual.
Diari Oficial de la Generalitat Valenciana


Sumari del DOGV 5360, del 04-10-2006 (2006/10128)

Informació pública de l'estudi de detall respecte de la parcel·la 3-1 inclosa en l'àmbit del pla de reforma interior de Torre en Conill.
----------------------------------------------------------------------------------------------------------------------------------------

### Dades del document

Número de DOGV
:   5360

Data del DOGV
:   04-10-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/10700


Organisme emissor
:   Ajuntament de Bétera

Tipus de document
:   Anunci

Informació pública de l'estudi de detall respecte de la parcel·la 3-1 inclosa en l'àmbit del pla de reforma interior de Torre en Conill. [2006/M10462]  
Per Acord de l'Ajuntament en Ple, de data de 10 de juliol de 2006, s'ha disposat sotmetre a informació pública, de conformitat amb l'article 554 en relació amb l'article 562 del Reglament d'Ordenació i Gestió Territorial i Urbanística de la Comunitat Valenciana, l'estudi de detall presentat per Construcciones Serrano, SA respecte de la parcel·la 3-1 inclosa en l'àmbit del pla de reforma interior de Torre en Conill.  
Durant el termini d'un mes a comptar des de la publicació del present edicte en el Diari Oficial de la Generalitat, podran formular-se al·legacions i podrà consultar-se el mencionat estudi de detall respecte de la parcel·la 3-1 del pla de reforma interior de Torre en Conill, a les dependències del Departament d'Urbanisme d'este Ajuntament, de 08.00 a 14.00 hores, amb cita prèvia en cas de consulta amb un tècnic d'esta administració.  
L'article 218 del Reglament d'Ordenació i Gestió Territorial i Urbanística de la Comunitat Valenciana, en relació amb els articles 83.5 i 90 de la Llei Urbanística Valenciana, estipula que el termini per a l'aprovació definitiva és de tres mesos des de la finalització del termini d'informació al públic i d'emissió dels informes preceptius; el silenci serà negatiu en cas de falta de resolució administrativa expressa en el dit termini.  
Bétera, 26 de juliol de 2006.. L'alcalde president: José Manuel Aloy Martínez.
Diari Oficial de la Generalitat Valenciana


Sumari del DOGV 5365, del 11-10-2006 (2006/11040)

Informació pública de l'acord de reactivació i adaptació dels Estatuts de la cooperativa.
-----------------------------------------------------------------------------------------

### Dades del document

Número de DOGV
:   5365

Data del DOGV
:   11-10-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/11472


Organisme emissor
:   Cooperativa de Viviendas San Juan de Dios

Tipus de document
:   Anunci

Informació pública de l'acord de reactivació i adaptació dels Estatuts de la cooperativa. [2006/M11326]  
Ramón Jiménez Rigal, secretari del Consell Rector de la Cooperativa de Viviendas San Juan de Dios de València, certifique:   
Que segons els antecedents que hi ha en esta cooperativa del meu càrrec, en el llibre d'actes de juntes generales hi ha una acta que en el foli número 16 i següents, literalment i en el punt 2 de l'ordre del dia diu:  
«2.ª Reactivació, adaptació dels Estatuts a la nova Llei de Cooperatives de la Comunitat Valenciana.»   
L'Assemblea acorda, per unanimitat, aprovar este punt.  
I perquè conste i tinga els efectes que pertoquen, expedisc el present edicte amb el vistiplau del president.  
València, 27 de setembre de 2006.. El president: Manuel Castillo Martínez.
Diari Oficial de la Generalitat Valenciana


Sumari del DOGV 5265, del 24-05-2006 (2006/5273)

Notificació de la sentència dictada en les actuacions del juí de divorci contenciós número 1.165/6691-BD.
---------------------------------------------------------------------------------------------------------

### Dades del document

Número de DOGV
:   5265

Data del DOGV
:   24-05-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/5273


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en les actuacions del juí de divorci contenciós número 1.165/9947-DC. [2006/Q5273]  
Juí: divorci contenciós 1.165/2704-ET  
Part demandant: Fernando Silla García  
Part demandada: Julia María del Pilar Martínez Carrascal  
En el juí a què es fa referència s'ha dictat sentència que té l'encapçalament i la decisió que, literalment, diuen així:  
«Sentència número 102/2006  
València, 15 de febrer de 2006  
Rafael Carbona Rosaleñ, magistrat jutge de Primera Instància número 26 de València, ha vist les presents actuacions de divorci, tramitades davant este jutjat amb el número 1.165/2005, a instàncies de Fernando Silla García, representat per la procuradora Victoria Fuster i assistit del lletrat el senyor Lerma Besó, contra la seua esposa Julia María del Pilar Martínez Carrascal, declarada en rebel·lia, d'acord amb els següents.  
Decisió  
Que estime la demanda interposada per Fernando Silla García contra Julia María del Pilar Martínez Carrascal, i declare el divorci i la dissolució del matrimoni format entre ambdós, amb tots els efectes inherents a esta dissolució, que es regirà per les mesures acordades en la sentència de separació prèvia dictada en el procediment indicat anteriorment.  
Notifiqueu la present resolució a les parts, i feu-los saber que contra esta sentència pot preparar-se un recurs d'apel·lació davant este jutjat en el termini de cinc dies, per a davant l'Audiència Provincial.  
No pertoca fer un exprés pronunciament sobre la imposició de costes.  
Una vegada ferma esta resolució, comuniqueu-la al registre civil on conste inscrit el matrimoni.   
Esta és la meua sentència, definitivament jutjant, que pronuncie, mane i firme».  
Atés el desconeixement de l'actual domicili o residència de la part demandada, mitjançant la provisió de 26 d'abril de 2006, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de sentència.  
València, 26 d'abril de 2006.. La secretària judicial: Alicia Ordeig Rabadán.  
Diligència  
València, 26 d'abril de 2006  
L'estenc jo, la secretària judicial, per a fer constar que el present edicte ha quedat fixat en el dia de hui al tauler d'anuncis. En done fe.
Diari Oficial de la Generalitat Valenciana


Sumari del DOGV 5332, del 25-08-2006 (2006/9107)

Informació pública de l'aprovació inicial del programa d'actuació urbanística integrada del sector PPR-1, Sant Francesc.
------------------------------------------------------------------------------------------------------------------------

### Dades del document

Número de DOGV
:   5332

Data del DOGV
:   25-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/9107


Organisme emissor
:   Ajuntament de Guadassuar

Tipus de document
:   Anunci

Informació pública de l'aprovació inicial del programa d'actuació urbanística integrada del sector PPR-1, Sant Francesc. [2006/Q9107]  
El Ple de l'Ajuntament, en la sessió ordinària del dia 27 d'abril de 2006, va acordar prestar-li l'aprovació inicial a l'expedient que es tramita per a l'aprovació del programa d'actuació urbanística integrada denominat sector PPR-1, Sant Francesc, amb les prescripcions i indicacions contingudes en este programa, formulat per Hac 90, Arquitectes, SL, així com la liquidació de les quotes urbanístiques que fan la suma d'un milió set-cents setanta-un mil sis-cents vint-i-set euros i cinquanta-tres cèntims (1.771.627,53 €), provisionalment, que es tramita a l'empara del que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
En virtut d'això, de conformitat amb el que disposa la legislació vigent, durant un mes, estarà exposat al públic l'esmentat projecte a la Secretaria Municipal, i en hora d'oficina, i les persones interessades poden presentar les reclamacions que estimen convenients.  
Guadassuar, 25 de juliol de 2006.. L'alcalde: José Ribera Añó.
Diari Oficial de la Generalitat Valenciana


Sumari del DOGV 5330, del 23-08-2006 (2006/9136)

Modificació dels estatuts de la Confederación de Autónomos del Taxi de la Comunidad Valenciana.
-----------------------------------------------------------------------------------------------

### Dades del document

Número de DOGV
:   5330

Data del DOGV
:   23-08-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/9136


Organisme emissor
:   Conselleria d'Economia, Hisenda i Ocupació

Tipus de document
:   Anunci

Modificació dels estatuts de la Confederación de Autónomos del Taxi de la Comunidad Valenciana. [2006/9136]  
En compliment del que disposa la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que han sigut dipositats en esta oficina, adscrita a la Direcció General de Treball i Seguretat Laboral, els nous estatuts de la la Confederación de Autónomos del Taxi de la Comunidad Valenciana, segons el que es va acordar en l'Assemblea Ordinària realitzada el dia 30 de novembre de 2005.  
La modificació afecta el conjunt de l'articulat. L'acta consta firmada pel secretari, Juan Antonio Guardeño Gaitán.  
València, 6 de juny de 2006.. L'encarregada de l'Oficina de Dipòsit d'Estatuts d'Organitzacions Professionals: Mª Soledad Sánchez-Tarazaga Marcelino
Diari Oficial de la Generalitat Valenciana


Sumari del DOGV 5187, del 30-01-2006 (2006/346)

Informació pública de l'Ajuntament de Picassent sobre exposició pública del projecte d'enllumenat públic de la urbanització Alteró de Mompoi, i d'imposició de quotes d'urbanització.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   5187

Data del DOGV
:   30-01-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/346


Organisme emissor
:   Ajuntament de Picassent

Tipus de document
:   Anunci

Informació pública de l'Ajuntament de Picassent sobre exposició pública del projecte d'enllumenat públic de la urbanització Alteró de Mompoi, i d'imposició de quotes d'urbanització. [2006/S346]  
El Ple de l'Ajuntament de Picassent, en sessió celebrada el dia 30 de novembre de 2005, va acordar aprovar el projecte tècnic de les obres d'enllumenat públic de la urbanització Alteró de Mompoi de Picassent, redactat pels Servicis Tècnics Municipals.  
Així mateix va acordar sotmetre a informació pública la memòria i compte detallat i justificat de les quotes d'urbanització com a conseqüència de la realització de les esmentades obres.  
El cost suportat de l'obra es fixa en 327.759,73 €, que serà sufragat íntegrament pels propietaris dels immobles afectats, aplicant com a mòdul de repartiment l'aprofitament objectiu dels terrenys.  
El que s'exposa al públic perquè durant 20 dies, comptats des del següent al de la publicació d'este anunci, qualsevol interessat puga examinar l'expedient i presentar les al·legacions que estime pertinents.  
En cas de no presentar-se al·legacions, l'acord s'entendrà adoptat definitivament.  
Picassent, 5 de desembre de 2005.. L'alcaldessa: Conxa García Ferrer.
Diari Oficial de la Generalitat Valenciana


Sumari del DOGV 5370, del 19-10-2006 (2006/11042)

Informació pública de la proposta de modificació puntual del pla parcial del SAU R-3 de les normes subsidiàries.
----------------------------------------------------------------------------------------------------------------

### Dades del document

Número de DOGV
:   5370

Data del DOGV
:   19-10-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/11120


Organisme emissor
:   Ajuntament de Novelda

Tipus de document
:   Anunci

Informació pública de la proposta de modificació puntual del pla parcial del SAU R-3 de les normes subsidiàries. [2006/M11957]  
El Ple de l'Ajuntament de Novelda, en sessió celebrada el 3 d'octubre de 2006, va acordar sotmetre a exposició pública durant el termini d'un mes, la proposta de modificació puntual del pla parcial del SAU R-3 de les normes subsidiàries, a comptar de l'endemà de la publicació d'este edicte en el Diari Oficial de la Generalitat perquè durant el mencionat període puguen presentar-se al·legacions.   
L'expedient queda en disposició de qui vulga examinar-lo en el Departament d'Urbanisme de l'Ajuntament de Novelda, en horari d'oficina.  
Novelda, 6 d'octubre de 2006.. L'alcalde accidental: Oriental Juan Crespo.
Diari Oficial de la Generalitat Valenciana


Sumari del DOGV 5171, del 05-01-2006 (2005/14166)

RESOLUCIÓ de 15 de dicembre de 2005, del president de l'Institut Valencià d'Investigacions Agràries, per la qual s'aprova l'expedient de modificació pressupostària 006/05, sobre actualizació d'anualitas en els de projectes d'inversió inclosos en l'ánnex de inversions real del pressupost de i'IVIA per a l'exercici 2005.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5171

Data del DOGV
:   05-01-2006

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/14602


Organisme emissor
:   Institut Valencià d'Investigacions Agraries

Tipus de document
:   Resolució

RESOLUCIÓ de 15 de desembre de 2005, del president de l'Institut Valencià d'Investigacions Agràries, per la qual s'aprova l'expedient de modificació pressupostària 006/05, sobre actualizació d'anualitas en els de projectes d'inversió inclosos en l'ánnex de inversions real del pressupost de i'IVIA per a l'exercici 2005. [2005/14074]
  
Vista la proposta elevada pel director de l'Institut Valencia d'Investigacions Agràries amb data de 14 de desembre de 2005.
  
A tenor del disposat a l'article 15, apartar 3 de l'Ordre de 22 de març de 2005, de la Conselleria d'Economia, Hisenda i Ocupació, pel la qual es regula el procediment de gestió del pressupost de la Generalitat Valenciana per a 2005.
  
Fent ús de les atribucions que em confereix la Llei 4/1991 de la Generalitat Valenciana, de 13 de març, de creació com a entitat autónoma de l'Institut Valencia d'Investigacions Agràries, especificades en l'article viutè del Decret 233/91 de 9 de Desembre, del Consell de la Generalitar Valenciana, pel qual s'aprovava el Reglament de l'IVIA, i amb l'acord favorable del Consell Rector, resolc
  
Autoritzar l'actualització de les anualitats inicialmente consignades en l'annex d'invesions reals del pressupost de l'Institut Valencia d'Investigacions Agràries per a l'exercici 2005, en els projectes d'inversió y pels imports que continuació es detallen: